
"БЕОГРАДСКЕ ЕЛЕКТРАНЕ"

ЈАВНО КОМУНАЛНО ПРЕДУЗЕЋЕ


ОПШТИ ПОДАЦИ О ЈАВНОЈ НАБАВЦИ

1. Подаци о наручиоцу

Наручилац: Јавно комунално предузеће “Београдске електране”

Адреса: Савски насип 11, Нови Београд

Интернет страница: www.beoelektrane.rs
2. Врста поступка јавне набавке

Предметна јавна набавка се спроводи у отвореном поступку, у складу са Законом и подзаконским актима којима се уређују јавне набавке.

3. Предмет јавне набавке

Предмет јавне набавке број 102 ОУ/23 су услуге – Израда пројектно техничке документације за изградњу тригенерацијског постројења на подручју ППППН Национални стадион.
4. Циљ поступка

Поступак јавне набавке се спроводи ради закључења уговора о јавној набавци.
5. Рок за доношење одлуке о додели уговора, односно одлуке о обустави поступка је 30 дана од истека рока за подношење понуда. У случају обимности понуда као и потребних додатних разјашњења рок за доношење одлуке се може продужиити за 15 дана, тако да укупан рок у том случају износи 45 дана од дана истека рока за подношење понуда. 

6. У случају да Уговор буде додељен групи привредних субјеката, Наручилац задржава право да се у складу са чланом 135. став 6. обрати изабраној групи привредних субјеката ради достављања Уговора о заједичком наступу, којим ће регулисати међусобна права и обавезе, као и сва питања везана за извршење предметне јавне набавке.

7. Контакт лице и служба

Лице за контакт: Споменка Бекташ, Служба за јавне набавке

Е-mail адреса: spomenka.bektas@bgdel.rs 
Пријем електронске поште врши се преко портала за јавне набавке.

ПОДАЦИ О ПРЕДМЕТУ ЈАВНЕ НАБАВКЕ

Предмет јавне набавке

Предмет јавне набавке број 102 ОУ/23 су услуге: 
Израда пројектно техничке документације за изградњу тригенерацијског постројења на подручју ППППН Национални стадион.
Ознака и назив из Општег речника набавке (CPV ознака): 71322000 – Услуге техничког пројектовања

1. Понуђач је у обавези да СРЕДСТВО ФИНАНСИЈСКОГ ОБЕЗБЕЂЕЊА ЗА ОЗБИЉНОСТ ПОНУДЕ достави Наручиоцу у року за подношење понуда непосредно или путем поште у затвореној коверти на адресу: ЈКП “Београдске електране”, Савски насип 11, Нови Београд, са назнаком: “Средства обезбеђења за јавну набавку услуга – Израда пројектно техничке документације за изградњу тригенерацијског постројења на подручју ППППН Национални стадион, ЈН број 102 ОУ/23 – НЕ ОТВАРАТИ”.

1.1 За озбиљност понуде
Понуђач је у обавези да достави банкарску гаранцију за озбиљност понуде у износу 2% од укупне вредности понуде, без ПДВ-а.

Банкарску гаранцију понуђач обезбеђује о свом трошку и иста мора бити неопозива, безусловна, без права на приговор и наплатива на први позив, са роком важења минимум 60 (шездесет) дана од дана отварања понуда.

Наручилац ће уновчити банкарску гаранцију дату уз понуду уколико:
1) понуђач одустане од своје понуде у року важења понуде,
2) не достави доказе о испуњености критеријума за квалитативни избор привредног субјекта у складу са чланом 119. Закона о јавним набавкама,
3) неосновано одбије да закључи уговор о јавној набавци или не достави обезбеђење за извршење уговора о јавној набавци.
Наручилац ће вратити гаранције понуђачима са којима није закључен уговор, одмах по закључењу уговора са изабраним понуђачем.

Уколико понуђач не достави ову банкарску гаранцију понуда ће бити одбијена као неприхватљива.

Прилог (саставни део понуде): Оригинал банкарска гаранција за озбиљност понуде на износ 2% вредности понуде.

Напомена: У случају продужења рока важења понуде, захтеваће се и сходно продужење средства обезбеђења
1.2 За испуњење уговорних обавеза

Изабрани понуђач се обавезује да у 15 (петнаест) дана од дана закључења овог Уговора, преда Наручиоцу банкарску гаранцију за испуњење уговорних обавеза, која ће бити са клаузулама: неопозива, безусловна, на први позив платива, без права протеста и доказивања.

Банкарска гаранција за испуњење уговорних обавеза издаје се у висини од 10% од укупне уговорене вредности  уговора  без ПДВ-а, са роком важности 13 (тринаест) месеци од дана закључења  уговора.
Наручилац ће уновчити банкарску гаранцију за испуњење уговорних обавеза у случају да Извршилац не буде извршавао све своје обавезе у роковима и на начин предвиђен уговором.
Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова. 
Извршилац може поднети гаранцију стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг). 
Ако се за време трајања уговора продуже рокови за извршење уговорне обавезе, важност банкарске гаранције мора да се продужи.

2. НАЧИН И УСЛОВИ ПЛАЋАЊА, ГАРАНТНИ РОК, КАО И ДРУГЕ ОКОЛНОСИ ОД КОЈИХ ЗАВИСИ ПРИХВАТАЊЕ ПОНУДЕ

2.1 Захтеви у погледу начина, рока и услова плаћања:

Наручилац ће цену извршених услуга платити Извршиоцу у року до 45 (четрдесетпет) дана од дана пријема исправног рачуна Извршиоца, овереног од стране овлашћеног лица Наручиоца на основу документа који испоставља Извршилац  а којим се потврђује извршење услуге.

Извршилац ће Наручиоцу испостављати фактуре према следећој динамици:

· након израде и усвајања Идејног решења од стране Стручног тима наручиоца – 30% укупне уговорене вредности 

·      након израде и услвајања Идејног пројекта са Студијом оправданости – 40% укупне уговорене       вредности  ,

· након израде у усвајања Пројекта за грађевинску дозволу од стране надлежних институција – 30% укупне уговорене вредности 

Овлашћено лице Наручиоца је дужно да фактуру овери или да фактуру неоверену врати Извршиоцу, са писаним образложењем.

Фактуре морају бити насловљене на одговарајућу Дирекцију Наручиоца – Дирекција за развој и инвестиције.
Уговорне стране су сагласне да, у складу са одредбама члана 436. став 2. Закона о облигационим односима, Извршилац нема права да изврши пренос потраживања на трећа лица без сагласности Наручиоца.

2.2 Захтеви у погледу рока извршења услуге:

Рок извршења услуга је: ______ (максимум 12 (дванаест)) месеци од закључења уговора.

2.3 Захтеви у погледу рока важења понуде:

Рок важења понуде не може бити краћи од 60 дана од дана отварања понуда.

У случају истека рока важења понуде, наручилац је дужан да у писаном облику затражи од понуђача продужење рока важења понуде.

Понуђач који прихвати захтев за продужење рока важења понуде не може мењати понуду.

2.5 Други захтеви

Наручилац нема других захтева.
3. У поступку јавне набавке наручилац додељује уговор понуђачу који понуди економски најповољнију понуду која се одређује на основу критеријума цене.
4. Резервни критеријуми на основу којих ће се закључити уговор у ситуацији када постоје две или више понуда које су након примене критеријума једнаке.

У случају да постоје две или више понуда са истом  ценом наручилац ће уговор доделити понуђачу који краћи рок извршења услуге.
Јавна набавка број 102 ОУ/23 – Израда пројектно техничке документације за изградњу тригенерацијског постројења на подручју ППППН Национални стадион

